Konur úti um allan heim sækja brúðarkjólainnblástur sinn til Grace Kelly sem giftist Rainer fursta árið 1956 í kjól sem hannaður var af MGM-búningahönnuðinum Helen Rose . Nicole Richie og Ivanka Trump giftu sig báðar í kjól sem líkist kjól Grace , sem og hertogaynjan Kate Middleton . Það er gaman að spá í klassíska brúðarkjóla og velta því fyrir sér hvaðan innblásturinn kom . Elizabeth Taylor giftist átta sinnum á ævinni en þann 6. maí 1950 var Conrad „ Nicky “ Hilton sá heppni . Brúðarkjóll Liz undirstrikaði ofurgrannt mitti hennar en hjónabandinu lauk innan árs . Priscilla giftist Elvis Presley við fámenna athöfn árið 1967 í látlausum kjól en með túberað hár og förðuð í anda sjöunda áratugarins . Tískuíkonið Audrey Hepburn giftist Mel Ferrer í rómantískum kjól frá tískuhúsinu Balmain . Jacqueline Kennedy Onassis , eða Jackie O eins og við þekkjum hana best , giftist 35. forseta Bandaríkjanna árið 1953 í kjól eftir Ann Lowe . Victoria Beckham giftist David sínum í kjól frá Veru Wang sem kostaði á sínum tíma 100.000 Bandaríkjadali . Hún var stuttklippt og sjaldan sést jafnlítið förðuð , hvorki fyrr né síðar . Kiera Knightley gifti sig í kjól frá Chanel sem var nokkurra ára gamall en hún hafði áður klæðst honum við opinber tækifæri . Þetta vakti mikla athygli , Brúðarkjóll Anne Hathaway er frá Valentino en margir voru óánægðir með höfuðskraut hennar .